Diari Oficial de la Generalitat Valenciana


Sumari del DOGV 5752, del 29-04-2008 (2008/5152)

ORDE de 3 d'abril de 2008, de la Conselleria d'Educació, per la qual es convoquen ajudes econòmiques i els premis 2008 per als centres docents no universitaris que pertanyen a la Xarxa de Centres de Qualitat Educativa de la Comunitat Valenciana, i ajudes econòmiques a aquells centres docents no universitaris que s'incorporen a esta xarxa per primera vegada.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5752

Data del DOGV
:   29-04-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/5152


Data del document
:   03-04-2008

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * suport econòmic
    * política educativa
    * premi cultural
    * qualitat del producte
    * centre d'ensenyament
    * ensenyament públic
    * ensenyament primari
    * ensenyament secundari

ORDE de 3 d'abril de 2008, de la Conselleria d'Educació, per la qual es convoquen ajudes econòmiques i els premis 2008 per als centres docents no universitaris que pertanyen a la Xarxa de Centres de Qualitat Educativa de la Comunitat Valenciana, i ajudes econòmiques a aquells centres docents no universitaris que s'incorporen a esta xarxa per primera vegada. [2008/5152]
La Llei Orgànica 2/2006, de 3 de maig, d'Educació, en el títol preliminar, capítol I, establix com a principis i fins de l'educació, d'una banda, la qualitat de l'educació per a tot l'alumnat, independentment de les seues condicions i circumstàncies, i d'una altra, que els poders públics prestaran una atenció prioritària al conjunt de factors que afavorixen la qualitat de l'ensenyança.
L'Orde de 22 de març de 2005 (DOCV núm. 4.986, de 15 d'abril), de la conselleria de Cultura, Educació i Esport, va regular el procediment per a la implantació de sistemes de gestió de qualitat en els centres educatius no universitaris amb la creació de la Xarxa de Centres de Qualitat Educativa Comunitat Valenciana.
La disposició addicional de la dita orde determina que, amb l'objectiu d'incidir en una política de reconeixements que incentive la implantació de sistemes de gestió de qualitat als centres, i que reforce i estimule els centres, el professorat i l'alumnat, la conselleria d'Educació podrà establir els mecanismes que considere més adequats per a assolir l'esmentat objectiu.
Per tot això, i fent ús de les atribucions que em conferix l'article 28 de la Llei 5/1983, de 30 de desembre, del Consell, i el Decret 118/2007, de 27 de juliol (DOCV núm. 5566, de 30 de juliol), del Consell, pel qual s'aprova el Reglament Orgànic i Funcional de la conselleria d'Educació,
ORDENE
Primer. Convocatòria
a) Es convoquen ajudes econòmiques i els premis 2008 als millors projectes de gestió de qualitat per als centres docents públics de titularitat de la Generalitat i privats concertats, d'ensenyances no universitàries, de la Comunitat Valenciana, que tinguen aprovada la implantació de sistemes de gestió de qualitat, d'acord amb el que establix l'Orde de 22 de març de 2005, de la conselleria de Cultura, Educació i Esport, i que siguen, per tant, membres de la Xarxa de Centres de Qualitat Educativa.
b) Així mateix es convoquen ajudes econòmiques per als centres educatius que s'incorporen per primera vegada a la Xarxa de Centres de Qualitat Educativa de la Comunitat Valenciana.
Segon. Bases i requisits
a) S'aproven les bases i els requisits per a la percepció de les dites ajudes econòmiques i la concessió dels premis esmentats, els quals figuren en l'annex I-A de la present orde, així com el model de sol·licitud que hi figura com a annex I-B i el model de previsió econòmica per al 2008 d'acord amb l'annex I-C.
b) S'aproven les bases i els requisits per a la percepció de les ajudes econòmiques als centres educatius que s'incorporen per primera vegada a la Xarxa de Centres de Qualitat Educativa de la Comunitat Valenciana, que figuren en l'annex II-A, així com el model de sol·licitud que hi figura com a annex II-B i el model de previsions econòmiques previstes per al 2008 d'acord amb l'annex II-C.
Tercer. Finançament
a) Les ajudes econòmiques i els premis concedits tindran com a finalitat sufragar parcialment els gastos de funcionament que la implantació de sistemes de gestió de qualitat genere en el centre docent, així com reconéixer l'esforç que representa posar en marxa la implantació d'estos sistemes.
b) El finançament d'estes ajudes econòmiques i d'estos premis destinats a projectes desenrotllats per centres docents públics anirà a càrrec del capítol II del programa pressupostari 65.37.16.965.93 dels pressupostos de la Generalitat per a l'any 2008, per un import global màxim de 120.000 euros.
c) El finançament de les ajudes econòmiques i dels premis destinats a projectes desenrotllats per centres docents privats concertats anirà a càrrec del capítol IV de la línia de subvenció T 5905000 del programa 10.12.09.719.51 dels pressupostos de la Generalitat per a l'any 2008, per un import global màxim de 65.000 euros.
d) El finançament de les ajudes econòmiques destinades als centres educatius que s'incorporen per primera vegada a la Xarxa de Centres de Qualitat Educativa de la Comunitat Valenciana, quan es tracte de centres privats concertats, anirà a càrrec del capítol IV de la línia de subvenció T 6971000 del programa 70.66.77.003.99 dels pressupostos de la Generalitat per a l'any 2008, per un import global màxim de 35.000 euros. Quan es tracte de centres públics, anirà a càrrec del capítol II del programa pressupostari 03.67.20.115.57 dels pressupostos de la Generalitat per a l'any 2008, per un import global màxim de 35.000 euros.
Quart. Premis i modalitats
Es podrà atorgar un primer i un segon premi per cada un dels nivells establits en l'Orde de 22 de març de 2005 (DOCV núm. 4.986, de 15 d'abril), amb la quantia següent per a cada un dels nivells:
1r premi 3.000 euros
2n premi 2.000 euros
Els autors dels treballs premiats es comprometen a cedir gratuïtament i per escrit els drets de reproducció (còpia), distribució, comunicació pública (difusió, incloent-hi Internet), transformació (modificació de l'obra, incloent-hi les traduccions) d'estos treballs per al seu exercici, per una sola vegada i en règim d'exclusivitat, i pel temps màxim legal permés, encara que la Generalitat podrà autoritzar-ne la publicació per compte dels autors o d'un tercer. Així mateix es comprometen a elaborar, a petició de la Direcció General d'Avaluació, Innovació i Qualitat Educativa i de la Formació Professional, les modificacions necessàries perquè es puguen publicar totalment o en part en el format que la dita Direcció General considere més adequat.
El document de cessió s'ajustarà al model que figura com a annex V i haurà de presentar-se després d'haver-se publicat la resolució de la concessió dels premis en el Diari Oficial de la Comunitat Valenciana. L'incompliment d'esta obligació donarà lloc a deixar sense efecte la resolució de concessió dels premis i, si és el cas, al seu reintegrament, amb exigència de l'interés de la demora.
La formalització de la cessió del dret de reproducció, distribució i traducció no implica cap compromís de publicació per part de la conselleria d'Educació.
DISPOSICIONS FINALS
Primera
Es delega en la directora general d'Avaluació, Innovació i Qualitat Educativa i de la Formació Professional, la facultat de concedir estes ajudes i premis, i se l'autoritza perquè dicte les resolucions necessàries per a desplegar i executar esta orde.
Segona
Les ajudes contingudes en esta orde no cal que es notifiquen a la Comissió Europea, d'acord amb el que establix l'article 7.4 del Decret 147/2007 del Consell, de 7 de setembre, ja que van destinades a entitats públiques i a actuacions que no impliquen la realització d'activitats econòmiques, les quals podrien suposar falsejament de la competència en els intercanvis comercials dels estats membres, per no reunir tots els requisits per a ser considerada ajuda d'estat a l'efecte de l'article 87.1 del tractat de la CE.
Tercera
Esta orde produirà efectes des de l'endemà de publicar-se en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/ 1998, de 13 de juliol, reguladora de la Jurisdicció Contenciosa Administrativa, contra la present orde, que posa fi a la via administrativa, podran recórrer els centres privats concertats potestativament en reposició, o bé plantejar directament recurs contenciós administratiu, en els terminis i davant dels òrgans que s'indiquen a continuació:
a) recurs de reposició haurà d'interposar-se davant del conseller d'Educació, en el termini d'un mes a comptar de l'endemà de la publicació corresponent.
b) recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació corresponent.
València, 3 d'abril de 2008
El conseller d'Educació,
ALEJANDRO FONT DE MORA TURÓN
ANNEX I-A
Bases per a la percepció d'ajudes econòmiques i concessió de premis de l'any 2008 per als centres que tinguen aprovada la implantació de sistemes de gestió de qualitat, d'acord amb el que establix l'Orde de 22 de març de 2005, de la conselleria de Cultura, Educació i Esport, i que, per tant, siguen membres de la Xarxa de Centres de Qualitat Educativa.
Primera. Objecte de la convocatòria
Les ajudes econòmiques i els premis tenen com a finalitat, respectivament, sufragar parcialment els gastos de funcionament que el desenrotllament de sistemes de gestió de qualitat genere al centre docent durant l'any 2008, i reconéixer l'esforç que significa posar en marxa la implantació d'estos sistemes.
Segona. Objectius
a) Fomentar, promoure i incentivar la implantació de sistemes de gestió de qualitat en els centres educatius, així com la seua avaluació i millora contínua.
b) Promoure l'elaboració de projectes encaminats a aconseguir la millora contínua de la qualitat en la gestió dels centres docents.
c) Facilitar la difusió de les bones pràctiques de gestió educativa i dels beneficis associats a l'ús d'un model de gestió de la qualitat.
d) Premiar l'esforç i l'excel·lència en la implantació d'estos sistemes.
Tercera. Beneficiaris
Podran sol·licitar estes ajudes i estos premis els centres públics de titularitat de la Generalitat i privats concertats, d'ensenyances no universitàries, que complisquen els requisits següents:
a) Pertànyer a la Xarxa de Centres de Qualitat Educativa de la Comunitat Valenciana.
b) A més, els centres privats concertats hauran de complir tots els requisits que establix l'article 13 de la Llei 38/2003, de 17 de novembre, General de Subvencions.
Quarta. Tramitació de sol·licituds
Quan es tracte d'un centre públic, haurà de subscriure la sol·licitud el director o la directora del centre. Si es tracta d'un centre privat concertat, la sol·licitud haurà de ser subscrita per qui figure en el Registre de Centres Docents de la Comunitat Valenciana com a titular del centre. En el cas de persones jurídiques, la sol·licitud haurà de ser firmada per qui en tinga la representació legal.
Quinta. Documentació necessària per a la sol·licitud d'ajudes
1. Els centres que tenen aprovada la implantació de sistemes de gestió de qualitat hauran de presentar original, en paper, de la documentació següent:
a) Sol·licitud, segons el model de l'annex I-B, junt amb una fotocòpia del DNI de qui firma la sol·licitud.
b) Certificat del secretari o la secretària del centre en què es transcriga literalment l'apartat de l'acta del consell escolar i del claustre de professors del centre en què conste l'aprovació de les activitats a realitzar des de gener fins a desembre de 2008.
c) Descripció del projecte o pla d'actuació en suport paper i informàtic, que s'ajuste a les característiques següents: extensió màxima de 10 pàgines, format Din A4 i font Arial 12 o semblant a doble espai. Es valorarà especialment l'esforç dels centres dirigit a l'actualització del seu sistema de gestió de qualitat, a la millora de processos, al seguiment i l'actualització del seu pla estratègic, al seguiment d'indicadors, a la realització de noves autoavaluacions, a la incorporació d'actuacions dirigides a la millora de la convivència, la millora dels resultats en les avaluacions diagnòstiques i el foment de l'excel·lència educativa.
d) Previsió econòmica del projecte per a l'any 2008, d'acord amb el model incorporat en l'annex I-C.
2. La descripció del projecte o pla d'actuació podrà regir-se pel guió orientatiu següent:
- Anàlisi de la situació del centre en matèria de qualitat.
- Justificació de la necessitat de sol·licitar ajudes per a realitzar les activitats i de la seua coherència amb la gestió de qualitat que es du a terme en el centre.
- Objectius de qualitat a què responen les activitats que es realitzaran en 2008.
- Activitats que es realitzaran en 2008 en matèria de qualitat.
- Cronograma previst per a la realització de les activitats durant l'any natural 2008.
- Paper assignat i grau d'implicació de cada membre de la comunitat educativa i nombre d'implicats en el desenrotllament de les activitats previstes.
- Recursos didàctics i organitzatius.
3. El model de previsió econòmica per al 2008, segons l'annex I-C, tindrà en compte els conceptes següents:
- Docència i/o assessorament per experts.
- Adquisició de material bibliogràfic i/o programari de gestió de qualitat.
- Adquisició de material fungible.
- Desplaçaments, sempre que n'estiga justificada la necessitat.
Els projectes que requerisquen l'assessorament i la col·laboració de persones o institucions hauran d'adjuntar un escrit d'estos agents externs en què conste la seua acceptació i la planificació de les seues intervencions.
Sexta. Documentació necessària per a la participació en la convocatòria de premis
Quan es tracte de sol·licitud per a participar en la convocatòria de Premis 2008 s'assenyalarà en l'annex I.B la casella de sol·licitud als dits premis, i només serà exigible la documentació assenyalada en els apartats a i b de la base quinta, punt 1, de l'annex I-A d'esta orde, així com una memòria del projecte de gestió de qualitat implantat al centre. Esta memòria haurà de ser entregada en suport paper i informàtic, i s'ajustarà a les característiques següents: extensió màxima de 40 pàgines, format Din A4 i font Arial 12 o semblant a doble espai. Es valorarà, especialment, l'esforç dels centres dirigit a l'actualització del sistema de gestió de qualitat, a la millora de processos, al seguiment i l'actualització del pla estratègic, al seguiment d'indicadors, a la realització de noves autoavaluacions, a la incorporació d'actuacions dirigides a la millora de la convivència, a la millora dels resultats en les avaluacions diagnòstiques i al foment de l'excel·lència educativa.
Sèptima. Documentació complementària per als centres concertats
Els centres privats concertats que participen en la sol·licitud d'ajudes o de premis hauran de presentar, a més:
1. Declaració responsable de no estar subjectes a les prohibicions per a obtindre la condició de beneficiari, segons el model de l'annex III, assenyalades en l'article 13, de la Llei 38/2003, de 17 de novembre, General de Subvencions.
2. Documentació acreditativa del fet d'estar al corrent de les obligacions tributàries (amb l'Agència Tributària i amb la Hisenda Autonòmica Valenciana) i amb la Seguretat Social, o exempts si és el cas, per mitjà de certificació corresponent al moment de finalització del termini de presentació de sol·licituds en els termes establits per l'article 13.7 de la Llei 38/2003, de 17 de novembre, General de Subvencions, i els articles 22 i 23 del Reial Decret 887/2006, de 21 de juliol, pel qual s'aprova el reglament de la dita llei.
Octava. Termini i presentació de sol·licituds
La sol·licitud i la documentació complementària es presentarà en el Registre General de la conselleria d'Educació, en els registres de les direccions territorials d'Educació, o per mitjà de qualsevol altra de les maneres previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Quan es presente en una oficina de correus, es farà en sobre obert perquè el funcionari puga posar en la sol·licitud la data i el segell de correus abans de la certificació. Els participants que no presenten directament la sol·licitud en el Registre General de la conselleria d'Educació és convenient que comuniquen el lloc i la data de presentació de la sol·licitud al fax (963 18 45 94) de la Direcció General d'Avaluació, Innovació i Qualitat Educativa i de la Formació Professional, a efectes merament informatius.
El termini de presentació de sol·licituds serà de dos mesos comptats de l'endemà de la publicació d'esta orde en el DOCV.
Novena. Valoració de les sol·licituds
Als efectes previstos en esta orde, es constituirà una comissió única que realitzarà l'estudi, la valoració i la proposta d'assignació d'ajudes i premis als centres participants.
Esta comissió estarà constituïa per:
- President: cap d'Àrea d'Avaluació, Innovació i Qualitat Educativa.
- Vicepresident: cap del Servici d'Innovació Educativa.
- Un inspector o una inspectora d'Educació que designarà el Servici Central de la Inspecció Educativa.
- Un tècnic o una tècnica de la Direcció General d'Ordenació i Centres Docents, que designarà el titular d'este òrgan directiu.
- Dos tècnics de la Direcció General d'Avaluació, Innovació i Qualitat Educativa i de la Formació Professional, designats per la directora general.
- Un assessor o una assessora de formació del professorat de CEFIRE que designarà el director general de Personal.
- Actuarà com a secretari un funcionari de la Direcció General d'Avaluació, Innovació i Qualitat Educativa i de la Formació Professional, que designarà la titular d'este òrgan directiu.
La comissió tindrà la facultat de resoldre tots els dubtes que puguen sorgir en la interpretació de les bases, així com demanar als interessats la informació complementària que crega oportuna.
Deu. Resolució del procediment
El termini màxim per a resoldre la present convocatòria d'ajudes i premis serà de sis mesos des de la data de finalització del termini d'entrega de les sol·licituds.
La Comissió de Valoració publicarà en els taulers d'anuncis de les direccions territorials d'Educació el llistat provisional dels centres docents que han obtingut ajudes o premis amb expressió de la quantitat assignada o, si és el cas, de la categoria del premi. A este efecte es concedirà un termini de 5 dies hàbils, a comptar de l'endemà de fer-se públic en els esmentats taulers d'anuncis, perquè els centres docents hi puguen al·legar i, si és el cas, justificar el que consideren oportú davant de la Comissió de Valoració.
Una vegada estudiades les al·legacions presentades, la Comissió de Valoració elevarà la proposta definitiva de resolució a la directora general d'Avaluació, Innovació i Qualitat Educativa i de la Formació Professional, la qual resoldrà la convocatòria per delegació del conseller d'Educació perquè siga publicada en el Diari Oficial de la Comunitat Valenciana.
Onze. Modificació de la resolució de concessió
L'import de les ajudes en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada.
Tota alteració de les condicions tingudes en compte per a la concessió de la subvenció i, en tot cas, l'obtenció concurrent d'altres aportacions fora dels casos permesos en les normes reguladores, podrà donar lloc a la modificació de la resolució de concessió en els termes establits a este efecte en la normativa reguladora. En este supòsit, es detraurà del total concedit l'excés sobre el cost de l'activitat. I tot això, d'acord amb el que establix l'article 19. 3 i 4 de la Llei 38/2003, de 17 de novembre, General de Subvencions.
Dotze. Obligacions dels beneficiaris de les ajudes
Els beneficiaris de les ajudes es comprometen a:
a) Dur a terme les activitats planificades en matèria de qualitat.
b) Assignar l'import de l'ajuda rebuda per als gastos que generen les activitats realitzades en 2008.
c) Elaborar una memòria final de les activitats realitzades. Esta memòria tindrà les característiques següents: extensió màxima de 10 pàgines, format Din A4 i font Arial 12 o semblant a doble espai, en suport paper i informàtic. El termini de presentació d'esta memòria conclourà el 14 de novembre de 2008 i haurà de ser tramesa a la Direcció General d'Avaluació, Innovació i Qualitat Educativa i de la Formació Professional. Es realitzarà tenint en compte el guió següent:
- Objectius aconseguits
- Activitats realitzades
- Avaluació de les activitats realitzades
- Conclusions i propostes de millora
- Informe de valoració del consell escolar del centre, després d'haver escoltat el claustre.
d) Els centres privats concertats estaran subjectes a les obligacions que els articles 14 i 18.4 de la Llei 38/2003 de 17 de novembre, General de Subvencions, establixen per als beneficiaris d'ajudes. L'incompliment d'estes obligacions donarà lloc a l'exigència de responsabilitats o a les sancions que hi corresponguen, d'acord amb el que establix el títol IV, Infraccions i sancions administratives en matèria de subvencions, de la Llei 38/2003, de 17 de novembre, General de Subvencions.
Tretze. Percepció i justificació de les ajudes
1. Els centres públics rebran la quantitat adjudicada, una vegada publicada la resolució corresponent en el Diari Oficial de la Comunitat Valenciana.
El lliurament de la dita quantitat s'efectuarà per mitjà d'ordes de pagament en ferm, a proposta de la conselleria d'Educació, i a càrrec del pressupost anual de l'exercici 2008.
Atés el caràcter de sobredotació per gastos extraordinaris de funcionament, en els documents de control de l'activitat econòmica del centre hauran d'especificar-se els ingressos i els gastos que es produïsquen per esta convocatòria. Els centres adjuntaran la justificació de l'import de l'ajuda concedida a la justificació anual que han d'efectuar, d'acord amb el que disposa l'Orde de 18 de maig de 1995, de la conselleria d'Educació i Ciència (DOGV núm. 2.526, de 9 de juny).
2. Els centres privats concertats percebran l'ajuda atorgada, després de la justificar el compliment de la finalitat per a la qual es va concedir. Per a això, trametran a la Direcció General d'Avaluació, Innovació i Qualitat Educativa i de la Formació Professional, la documentació següent:
a) Compte justificatiu en què s'haurà d'incloure, sota la responsabilitat del declarant:
- Desglossament de cada un dels gastos incorreguts i el seu import.
- Els justificants de gasto o qualsevol altre document amb validesa jurídica amb què s'acredite el compliment de l'objecte de la subvenció. Els gastos s'acreditaran amb factures originals o fotocòpies compulsades, que s'hagen pagat amb anterioritat a la finalització del període de justificació (14 de novembre de 2008).
b) Quan el projecte haja sigut finançat, a més de amb les ajudes, amb fons propis o altres subvencions o recursos, en la justificació haurà d'acreditar-se l'import, la procedència i l'aplicació dels dits fons al projecte subvencionat.
Els documents justificatius a què fa referència esta base es podran presentar en el Registre General de la conselleria d'Educació, en les direccions territorials d'Educació, o per mitjà de qualsevol de les altres maneres establides per l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
El termini de presentació de la justificació requerida conclourà el 14 de novembre de 2008.
Catorze. Reintegrament de subvencions
Es declararà la invalidesa de la resolució de concessió i el reintegrament de les quantitats percebudes pels centres privats concertats i l'exigència de l'interés de demora des del moment de pagament de les ajudes, en els casos que establixen els articles 36 i 37 de la Llei 38/2003, de 17 de novembre, General de Subvencions.ANNEX II.A
Bases per a la percepció d'ajudes econòmiques per als centres que s'incorporen per primera vegada a la Xarxa de Centres de Qualitat Educativa, d'acord amb el que establix l'Orde de 22 de març de 2005, de la conselleria de Cultura, Educació i Esport.
Primera. Objecte de la convocatòria
Les ajudes econòmiques tenen com a finalitat sufragar parcialment els gastos de funcionament que genere, al centre docent, la incorporació a la Xarxa de Centres de Qualitat Educativa en el període establit a l'efecte.
Segona. Objectius
a) Fomentar, promoure i incentivar la implantació de sistemes de gestió de qualitat en els centres educatius, així com la seua avaluació i millora contínua.
b) Promoure l'elaboració de projectes encaminats a aconseguir la millora contínua de la qualitat en la gestió dels centres docents.
c) Facilitar la difusió de les bones pràctiques de gestió educativa i dels beneficis associats a l'ús d'un model de gestió de la qualitat.
Tercera. Beneficiaris
Podran sol·licitar estes ajudes i estos premis els centres públics de titularitat de la Generalitat i privats concertats, d'ensenyances no universitàries, que complisquen els requisits següents:
a) Haver-se incorporat o haver sol·licitat la incorporació a la Xarxa de Centres de Qualitat Educativa de la Comunitat Valenciana, per mitjà del procediment que establix a l'efecte l'Orde de 22 de març de 2005, entre l'1 de setembre de 2007 i la data de finalització del termini d'entrega de sol·licituds establit en esta orde.
b) A més, els centres privats concertats hauran de complir tots els requisits que establix l'article 13 de la Llei 38/2003, de 17 de novembre, General de Subvencions.
Quarta. Tramitació de sol·licituds
1. Quan es tracte d'un centre públic, la sol·licitud haurà de ser subscrita pel director o directora del centre. Si es tracta d'un centre privat concertat, la sol·licitud haurà de ser subscrita per qui figure en el Registre de Centres Docents de la Comunitat Valenciana com a titular del dit centre. En el cas de persones jurídiques, la sol·licitud haurà de ser firmada per qui en tinga la representació legal.
Quinta. Documentació necessària per a la sol·licitud de les ajudes
1. Els centres participants hauran de presentar original, en paper, de la documentació següent:
a) Sol·licitud, segons el model de l'annex II-B, junt amb una fotocòpia del DNI de qui firma la sol·licitud.
b) Certificat del secretari o la secretària del centre en què es transcriga literalment l'apartat de l'acta del consell escolar i del claustre de professors del centre, en què conste l'acord d'incorporació a la Xarxa de Centres de Qualitat Educativa.
c) Descripció del projecte o pla d'actuació per al curs 2007/2008, que haurà d'entregar-se en suport paper i informàtic, i que s'ajustarà a les característiques següents: extensió màxima de 10 pàgines, format Din A4 i font Arial 12 o semblant, a doble espai. Es valorarà, especialment, l'esforç dels centres dirigit a l'actualització del seu sistema de gestió de qualitat, a la millora de processos, al seguiment i l'actualització del seu pla estratègic, al seguiment d'indicadors, a la realització de noves autoavaluacions, a la incorporació d'actuacions dirigides a la millora de la convivència, la millora dels resultats en les avaluacions diagnòstiques i el foment de l'excel·lència educativa.
d) Previsió econòmica del projecte, d'acord amb el model incorporat en l'annex II-C.
2. La descripció del projecte o pla d'actuació podrà regir-se pel guió orientatiu següent:
- Anàlisi de la situació del centre en matèria de qualitat.
- Justificació de la necessitat de sol·licitar ajudes per a la incorporació a la Xarxa de Centres de Qualitat Educativa.
- Objectius de qualitat a què responen les activitats que es duran a terme durant el curs 2007/2008.
- Activitats que es realitzaran durant el curs 2007/2008 en matèria de qualitat.
- Cronograma previst per a la realització de les activitats durant el curs 2007/2008.
- Paper assignat i grau d'implicació de cada membre de la comunitat educativa i nombre d'implicats en el desenrotllament de les activitats previstes.
- Recursos didàctics i organitzatius.
3. El model de previsió econòmica per al curs 2007/2008, segons l'annex II-C tindrà en compte els conceptes següents:
- Docència i/o assessorament per experts.
- Adquisició de material bibliogràfic i/o programari de gestió de qualitat.
- Adquisició de material fungible.
- Desplaçaments, sempre que n'estiga justificada la necessitat.
Els projectes que requerisquen l'assessorament i la col·laboració de persones o institucions hauran d'adjuntar un escrit d'estos agents externs en el qual conste l'acceptació i la planificació de les seues intervencions.
Sexta. Documentació complementària per a centres concertats
Els centres privats concertats que participen en la sol·licitud d'ajudes a la incorporació a la Xarxa de Centres de Qualitat Educativa hauran de presentar, a més:
1. Declaració responsable de no estar incurs en les prohibicions per a obtindre la condició de beneficiari, segons el model de l'annex III de la present orde, assenyalades en l'article 13, de la Llei 38/2003, de 17 de novembre, General de Subvencions.
2. Documentació acreditativa del fet d'estar al corrent de les obligacions tributàries (amb l'Agència Tributària i amb la Hisenda Autonòmica Valenciana) i amb la Seguretat Social, o exempts si és el cas, per mitjà de certificació corresponent al moment de finalització del termini de presentació de sol·licituds en els termes que establixen l'article 13.7 de la Llei 38/2003, de 17 de novembre, General de Subvencions, i els articles 22 i 23 del Reial Decret 887/2006, de 21 de juliol, pel qual s'aprova el reglament de la dita llei.
Sèptima. Termini i presentació de sol·licituds
La sol·licitud i la documentació complementària es presentarà en el Registre General de la conselleria d'Educació, en els registres de les direccions territorials d'Educació o per mitjà de qualsevol altra de les maneres previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
El termini de presentació de sol·licituds serà de dos mesos comptats des de l'endemà de la publicació d'esta orde en el DOCV.
Octava. Valoració de les sol·licituds
Als efectes previstos en esta orde, es constituirà una comissió que realitzarà l'estudi, la valoració i la proposta d'assignació de les ajudes als centres participants.
Esta comissió estarà constituïda per:
- President: cap d'Àrea d'Avaluació, Innovació i Qualitat Educativa.
- Vicepresident: cap del Servici d'Innovació Educativa.
- Un inspector o una inspectora d'Educació que designarà el Servici Central de la Inspecció Educativa.
- Un tècnic de la Direcció General d'Ordenació i Centres Docents, per designació del titular d'este òrgan directiu.
- Dos tècnics de la Direcció General d'Avaluació, Innovació i Qualitat Educativa i de la Formació Professional, designats per la directora general.
- Un assessor o una assessora de formació del professorat de CEFIRE, que designarà el director general de Personal.
- Actuarà com a secretari un funcionari de la Direcció General d'Avaluació, Innovació i Qualitat Educativa i de la Formació Professional, que designarà la titular d'este òrgan directiu.
La comissió tindrà la facultat de resoldre tots els dubtes que puguen sorgir en la interpretació de les bases, així com demanar la informació complementària que crega oportuna als interessats.
Novena. Resolució del procediment
El termini màxim per a resoldre la present convocatòria d'ajudes serà de sis mesos des de la data de finalització del termini d'entrega de les sol·licituds.
La Comissió de Valoració publicarà en els taulers d'anuncis de les direccions territorials d'Educació el llistat provisional dels centres docents que han obtingut ajudes amb expressió de la quantitat assignada. A este efecte, es concedirà un termini de 5 dies hàbils, a comptar de l'endemà de fer-se públic en els esmentats taulers d'anuncis, perquè els centres docents hi puguen al·legar i, si és el cas, justificar el que estimen oportú davant de la Comissió de Valoració.
Una vegada estudiades les al·legacions presentades, la Comissió de Valoració elevarà la proposta de resolució, a través de l'Àrea d'Avaluació, Innovació i Qualitat Educativa, que actuarà com a òrgan instructor del procediment, a la directora general d'Avaluació, Innovació i Qualitat Educativa i de la Formació Professional, que resoldrà esta convocatòria per delegació del conseller d'Educació perquè es publique en el Diari Oficial de la Comunitat Valenciana.
Deu. Modificació de la resolució de concessió
L'import de les ajudes no podrà ser en cap cas d'una quantia tal que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada.
Tota alteració de les condicions tingudes en compte per a la concessió de la subvenció i, en tot cas, l'obtenció concurrent d'altres aportacions fora dels casos permesos en les normes reguladores, podrà donar lloc a la modificació de la resolució de concessió, en els termes establits en la normativa reguladora corresponent. En este supòsit, es detraurà del total concedit l'excés sobre el cost de l'activitat. I tot això, d'acord amb el que establix l'article 19. 3 i 4 de la Llei 38/2003, de 17 de novembre, General de Subvencions.
Onze. Obligacions dels beneficiaris de les ajudes
Els beneficiaris de les ajudes es comprometen a:
a) Realitzar les activitats planificades en matèria de qualitat.
b) Assignar l'import de l'ajuda rebuda per als gastos que generen les activitats realitzades en el curs 2007-2008.
c) Elaborar una memòria final de les activitats realitzades. Esta memòria tindrà les característiques següents: extensió màxima de 10 pàgines, format Din A4 i font Arial 12 o semblant a doble espai, en suport paper i informàtic. El termini de presentació d'esta memòria conclourà el 14 de novembre de 2008 i s'haurà de trametre a la Direcció General d'Avaluació, Innovació i Qualitat Educativa i de la Formació Professional. Es realitzarà tenint en compte el guió següent:
- Objectius aconseguits
- Activitats realitzades
- Avaluació de les activitats realitzades
- Conclusions i propostes de millora
- Informe de valoració del consell escolar del centre, després d'haver escoltat el claustre.
d) Els centres privats concertats estaran subjectes a les obligacions que els articles 14 i 18.4 de la Llei 38/2003, de 17 de novembre, General de Subvencions, establixen per als beneficiaris d'ajudes. L'incompliment d'estes obligacions donarà lloc a l'exigència de responsabilitats o a les sancions que corresponguen, d'acord amb el que establix el títol IV, Infraccions i sancions administratives en matèria de subvencions, de la Llei 38/ 2003, de 17 de novembre, General de Subvencions.
Dotze. Percepció i justificació de les ajudes.
1. Els centres públics rebran la quantitat adjudicada, una vegada publicada la resolució en el Diari Oficial de la Comunitat Valenciana.
El lliurament de la dita quantitat s'efectuarà per mitjà d'ordes de pagament en ferm, a proposta de la conselleria d'Educació, a càrrec del pressupost anual de l'exercici 2008.
Atés el caràcter de sobredotació per gastos extraordinaris de funcionament, en els documents de control de l'activitat econòmica del centre, hauran d'especificar-se els ingressos i els gastos que es produïsquen per esta convocatòria. Els centres adjuntaran la justificació de l'import de l'ajuda concedida a la justificació anual que han d'efectuar, d'acord amb el que disposa l'Orde de 18 de maig de 1995, de la conselleria d'Educació i Ciència (DOGV núm. 2.526, de 9 de juny).
2. Els centres privats concertats percebran l'ajuda atorgada, després de la justificació del compliment de la finalitat per a la qual es va concedir. Per a això, trametran a la Direcció General d'Avaluació, Innovació i Qualitat Educativa i de la Formació Professional, la documentació següent:
a) Compte justificatiu en què s'haurà d'incloure, sota la responsabilitat del declarant:
- Desglossament de cada un dels gastos incorreguts i el seu import.
- Els justificants de gasto o qualsevol altre document amb validesa jurídica amb què s'acredite el compliment de l'objecte de la subvenció. Els gastos s'acreditaran per mitjà de factures originals o fotocòpies compulsades que s'hagen pagat amb anterioritat a la finalització del període de justificació (14 de novembre de 2008).
b) Quan el projecte haja sigut finançat, a més de amb les ajudes, amb fons propis o amb altres subvencions o recursos, haurà d'acreditar-se en la justificació l'import, la procedència i l'aplicació de tals fons al projecte subvencionat.
Els documents justificatius a què fa referència esta base es podran presentar en el Registre General de la conselleria d'Educació, en les direccions territorials d'Educació o per mitjà de qualsevol de les altres maneres establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
El termini de presentació de la justificació requerida conclourà el 14 de novembre de 2008.
Tretze. Reintegrament de subvencions
Es declararà la invalidesa de la resolució de concessió i el reintegrament de les quantitats percebudes pels centres privats concertats i l'exigència de l'interés de demora des del moment de pagament de les ajudes, en els casos que establixen els articles 36 i 37 de la Llei 38/2003, de 17 de novembre, General de Subvencions.